// If you need a dictionary to look up words, click the link below.

// Se vi bezonas (anglan) vortaron por serĉi vortojn, alklaku la ligilon sube:

Lidepla-Lexikon

Me starti-te lerni doiche idyen pyu kem un yar bak. Me haishi lerni it, bat me he desidi starti lerni espaniol snova.

Me studi-te espaniol dwa o tri yar bak, bat me majbur-te kwiti it por morba. Me en-morbi-te in 2017 e majbur-te go a hospital kom pasienta e hev medike operata. Pa fakta, me hev-te dwa medike operata. Un in mes-un; otre in mes-char. Me ne koni pyu hao worda fo deskribi sey operatas. Pa inglish, oni shwo “surgery”, bat me bu mog findi toy worda in lexikon.

Enikas… depos dan, me bu he studi espaniol.

Es rek stupide ke me stopi-te lerni espaniol, bikos, pa un taraf, si me he kontinu-te lerni it til nau, me’d janmog shwo it flui-shem. Pa otre taraf, me gun kun mucho Espaniol-jen e hev mucho shansa fo shwo pa espaniol kada dey. Bat me bu es swa-sigure om may espaniol janmogsa. Also, es fo toy kausa ke me desidi-te starti lerni espaniol snova – dabe hev shansas fo shwo kun li duran dey a may gunsa.

Me yo kreati-te dwa video pa espaniol, si to interesi yu. Walaa may laste video in kel me shwo pa espaniol:

Senti ba swa libre tu suskribi may YouTube-kanal duran ke yu bi dar!

Wel, to es olo. Shukran por lekti!

Til poy.

~Kristoforo